fi de fi fi it ru en fi nb fi fi fi fi fi fi fi fi fi fi fi fi fi fi fi fi fi fi fi fi fi fi es es fi fi fi fi en ru en fi nb fi fi fi fi fi fi fi fi fi fi en fi fi fi es es fi fi fi fi fr ru en en fi fi fi fi fi fi pl fi fi fi pl fi fi fi fi fi fi fi fi fi fi fi fi fi fi fi fi fi fi fi fi pl fi fi fi pl fi fi fi pl fi pl fi fi fi pl fi fi fi es es fi fi fi fi fi de eu fi fi en fi fi fi fi de fi cs fi id de fi fi fa fi fi en fi fi en en nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de en fi sv fi fi et en fi es fi fi en en fi de fi tr lt fi fr fi fi fi sv fi fi fi fi fi en fi fi hu fi fi et fi fi nb da en fi en en fi de fi en de fi fi fi fi fi fi fi fi en fi en fi fi et fi fi
tammikuu | 2010 | ..:: Hannu Oskala ::..
Categories: kaupunki, kulttuuri ja politiikkaa
Viime kuukausien kuuma keskustelunaihe helsinkiläisessä kunnallispolitiikassa on ollut ns. ”Pajusen lista” – kaupunginjohtaja Jussi Pajusen palveluverkkotyöryhmälle valmistelema selvitys mahdollisista leikkauskohteista.
Vikaan mentiin monessa. Lista tulkittiin julkisuudessa ”leikkauslistaksi”, vaikka sen päätarkoituksena ei ollut (ainakaan Vihreiden mielestä) niinkään juustohöylämäisesti leikata ja lakkauttaa, vaan parantaa hallintokuntien välistä yhteistyötä ja koordinaatiota. Hyvänä esimerkkinä koulujen luokkatilojen iltakäytön helpottaminen vaikkapa työväenopiston tai musiikkioppilaitosten käyttöön. Välillä kun maalaisjärjen mukaiset ratkaisut tuntuvat aina kaatuvan urbaanin byrokratian esteisiin. Tilojen käytössä on aidosti tehostamisen varaa.
Ville Ylikahrin ja Elinan Moision, jotka olivat palveluverkkotyöryhmän Vihreät jäsenet, blogeilta voi lukea lisää.
Aiheesta käydyn keskustelun tulehtumista edisti poliittisten pisteiden keräily: Helsingissä oppositiossa oleva vasemmisto huomasi hetkensä tulleen ja koetti parhaansa mukaan leimata Vihreät ja Kokoomuksen ”lähikirjastojen ja lähikoulujen tappajiksi”. Järkevä analyysi palveluverkoston tarpeellisistakin muutoksista jäi vaahtoamisen jalkoihin. Mitään ei saa muuttaa! Ikinä! Ennen oli kaikki paremmin! Miehet jautaa! Laivat puuta!
Vihreät ja vasemmistopuolueet ovat luvanneet että kirjastoja ei lakkauteta. Hyvä niin. Jaani Lahtisen lokakuussa julkaistu tutkimus pääkaupunkiseudun kirjastojen vaikutusalueista todisti että muutamaa poikkeusta* lukuunottamatta ihmiset asioivat lähikirjastoissaan. Niille siis on kysyntää ja tarvetta – erityisesti lapsille ja vanhuksille.
Vaikutusaluetutkimuksen mielenkiintoisin havainto oli kirjastojen käytön rajautuminen lähes kirurgisen tarkasti kuntarajojen mukaisesti. Syy lienee julkisen liikenteen lippujen seuturajat. Jos pitskulaisen kirjastoreissu Leppävaaraan maksaa kahdeksan euroa, niin lienee selvää että se jää tekemättä, vaikka Sellon kirjasto onkin valikoimaltaan ja saavutettavuudeltaan ylivoimainen omaan lähibiblioteekkiin verrattuna. Pääkaupunkiseudun tuleva lippu-uudistus, jossa julkisen liikenteen matkoista aletaan maksaa pituuden mukaan saattaakin muuttaa Helmet-kirjastojen käyttöä yllättävillä tavoilla.
Mielestäni pitää kuitenkin voida esittää muutamia poliittisesti epäkorrekteja kysymyksiä.
Onko nykyinen kirjastoverkko ikuinen? Eikö mitään kirjastoa voida missään olosuhteissa lakkauttaa? Voidaanko koskaan enää perustaa uusia kirjastoja? Muuttuuko kuntalaisten kirjastojen käyttö ajan myötä? Millainen ylipäätään on fyysisen kirjaston tulevaisuus, jos kirjatkin ovat musiikin ja elokuvien tapaan ladattavissa internetistä? Luovatko uudet toiminnaliset tarpeet uudenlaisia tilallisia tarpeita, joihin ei voida tyydyttävästi vastata nykyisellä rakennuskannalla?
Helsingin kaupungin kirjasto ei palkkaa tällä hetkellä säästösyistä uusia työntekijöitä eläköityvien tilalle. Kuinka pitkään näin voidaan jatkaa? Inhimillisten resurssien raja tulee vastaan ennemmin tai myöhemmin. Samanaikaisesti (kaupungin sisäiset) vuokrakulut ja palkat nousevat. Hankintamäärärahoistakin säästettiin jo tälle vuodelle noin 160 000€.
Uusille hyville säästökohteille olisi siis kipeästi tarvetta.
Kasvavat rahalliset resurssit vastaisivat kaikkiin kysymyksiin helposti. Nyt kuitenkin eletään taantumaa ja säästöpaineiden vuoksi hallintokunnallisesti ja kunnallisesti pelataan ainakin jossain määrin nollasummapeliä.
Ikävintä olisi jos kirjastolaitos kurjistetaan säästämällä ja ”suojelemalla” vähitellen merkityksettömäksi monoliitiksi, joka ei voi muuttua vaikka haluaisi ja osaisi.
Kirjasto 10:n suosio osoittaa että kirjastopuolella uudenlaisille palvelukonsepteille olisi kysyntää.
Miksei Pasilan rautatieasemalla ole pääkirjaston ”etäpesäkettä”, johon voisi palauttaa kirjoja ja noutaa varauksia? Miksei vastaavia ”minibiblioteekkejä” voisi olla muissakin liikenteen solmukohdissa? Kompassiaukiolla? Kampin keskuksen ala-aulassa? Pikku-Huopalahden rautatieaseman laiturilla Jokeri-pysäkin yläpuolella? Hertsikan metroasemalla? Kesäisin Kaivarissa tai Koffissa? Joku muu, mikä? Maailmalla on monia hienoja uusia toteuttamiskelpoisia ideoita!
En osaa vastata kysymyksiini. Ja kuten sanoin jo edellä mainitsin, lisärahoitus ratkaisisi useimmat tilakysymykset ja uusiinkiin haasteisiin voitaisiin vastata. Pallo on valtuustolla ja valtiolla. Jos kulttuuripalvelut halutaan säilyttää laadukkaina ja lähellä, tulee niitä myös rahoittaa riittävästi. Kämäisistä kirjavarastoista ei hyödy kukaan.
Mielestäni kunnallisilta päättäjiltä tulee löytyä rohkeutta myös tarkastella rakenteita. Hyviäkin muutoksia joku aina vastustaa. Onko loppujen lopuksi kenenkään etu jos kirjastoverkko on 2020 identtinen nykyisen kanssa, mutta sisältö 00-luvulle jämähtänyttä?
Kaupunginkirjaston tilastoista nähdään erityisesti nuorten lainauksen vähentyneen viime vuosikymmenellä. Pääsyynä oletettavasti internetin tarjonta, joka haastaa perinteisen printtimedian ja kirjan. Millainen sitten tulisi internet-ajan kirjaston olla? Kuinka kirjastolaitos voi vastata uusiin haasteisiin, jos sitä samalla vaaditaan kovaan ääneen olemaan muuttamatta mitään nykytilasta? Kirjastojen muuntautuminen uudenkaltaisiksi kansalaisyhteiskunnan ja sivistyksen keskuksiksi vaatii tulevaisuudessa varmasti muutoksia myös palveluverkkoon.
Ja varmuuden vuoksi: en halua lakkauttaa lähikirjastoja. Haluan olla mukana luomassa uusia!
(* Valitettavasti oma lähikirjastoni, Vallilan kirjasto, ei pärjännyt vaikutusaluetutkimuksessa kovin hyvin. Täytyy tunnustaa itsekin asioineeni männä vuonna Kirjasto 10:ssä, Rikhardinkadulla ja Kallion kirjastossa. Linnun tietä lähin ei vaan ollut ”matkan varrella”.)
Vot ja eiku jakamaan:
By hannuoskala 6 Kommentit
Categories: matkustus ja musiikki
Tags: kiertue, neverdice, teollisuusmetallia
Julkaistiin viime viikon torstaina uusi levy ”hanuri-industrial-metalli-disco” -bändillämme Neverdice:
Omakustanne. Bändin puuhamies on noin 3000€ miinuksella, joten käykääpä vaikkapa nettisaitillamme, Levykauppa Äxässä tai iTunesissa ostoksilla.
Piraattihenkisemmät voivat googlata. Levy julkaistiin torstaiaamuna ja torstai-iltana se löytyi kaikilta venäläisiltä download-saiteilta. Ilmeisesti iTunesin kautta saivat fileet. En tiedä pitäisikö olla masentunut vai ei. Jos iTunesin kautta on myyty vain 1 levy, niin silloin kyllä harmittaa. Toisaalta sitten taas eipä meidän musiikkiamme olisi Venäjällä myyty missään tapauksessa.
Monella ”mp3-saitilla” oli muuten sivupalkissa ”donate”-nappula. Niin. Ei lahjoituksia muusikoille vaan sille blogille, joka jakaa ilmaiseksi toisten tekemiä tuotteita. Tuollainen kyllä syö miestä.
Sen tiedän että seuraavan levyn ilmestymiseen ylipäätään ja erityisesti seuraavan levyn ilmestymisen nopeuteen (meneekö viisi vai kaksi vuotta) taloudellinen kannattavuus vaikuttaa. Ei meillä vaan kertakaikkiaan ole varaa tehdä levyjä ilman tuloja.
”Modernissa” hengessä yritämme blogata kiertueelta saitillamme ja lisäksi julkkarikiertueen keikat streamataan livenä verkkoon. Eli sieltäkin voi musiikkia makustella ilmaiseksi. Tai sitten voi tulla paikan päälle:
wed 27.1. Jyväskylä: Pub Katse
thu 28.1. Lahti: Torvi
fri 29.1. Oulu: Nuclear Nightclub
sat 30.1. Raahe: Rytmikellari
Kyllä täyteen pakatussa pakettiautossa on tunnelmaa! Rock! Lue lisää ’teollisuusmetallia’
Vot ja eiku jakamaan:
By hannuoskala 1 kommentti
Categories: kulttuuri ja politiikkaa
Tags: helsinki, kirjasto, kklk, kultturilautakunta, kulttuuri, kulttuuri- ja kirjastolautakunta
Vuoden ensimmäinen kokous. Lähinnä rutiinijuttuja. Esityslista löytyy täältä.
1 Kaupunginkirjastossa tehtyjen päätösten seuraaminen
2 Lausunto lasten ja nuorten alueellisista kirjastopalveluista
ok. Ajattelin keskustella hiukan kuntarajojen vaikutuksesta kirjastojen käyttöön. Ja miten mahdollinen lippu-uudistus tulee muuttamaan myös palveluverkkoon kohdistuvia paineita.
3 Vuosaaren kirjastonjohtajan tehtävään ottaminen
4 Vuoden 2010 talousarvion noudattamisohjeet
ok. Samat kuin nykyiset.
6 Kaupunginkirjastossa perittävistä maksuista päättäminen
ok. Pieniä korotuksia ja muutama uusi tuote.
(Pitääkö todella paikalliskirjastojen saada lupa lautakunnalta asti että saavat myydä 1Gb muistitikkuja 5€ hintaan? Mitä seuraavaksi? Joku kirjasto haluaa myydä Mariannekarkkeja kans. Päätämmekö me että pussin pitää maksaa 3€ eikä 2€? Eikö paikalliskirjastotasolle voitaisi antaa lupa pienimuotoiseen ”oheistuotemyyntiin” ilman eri määräystä? Esim. posteissa on myynnissä kirjekuorien lisäksi suklaapatukoita. Miksei kirjastoista voisi saada kirjekuoria, postimerkkejä ja jotain karkkeja?)
1 Kaupunginhallituksen ja kaupunginjohtajan päätöksiä
2 Kulttuurikeskuksen vuoden 2010 talouden käyttösuunnitelma
Liitteessä muutamia lukuja joista täytyy keskustella, jotta koko lautakunta tietää missä mennään.
– esitysten lukumäärän lasku 2010? Syntyykö koko lasku vain Kanneltalon ja Annantalon remonteista
– jälleen haluaisin jonkun uuden indikaattorin pelkästään ”tilaisuuksien määrän” sijaan. Tilaisuuksia kun Senaatintorin massatapahtumista runoiltoihin ja silti ne tulevat meille tasa-arvoisina.
– Onko muita syitä tuottavuuden laskuun kuin remontit?
– Savoy-yksikön vuokratulot? Mikä on kertavuokra?
– Yhteisöjen tuen jatkuva lasku tai stagnaatio vrt. ilmeisesti indeksin mukaan nousevat VOS-teatterit. Tilanne on kestämätön. Taloussuunnitelman mukaan yhteisöt saavat vuonna 2012 euromääräisesti 1,2m€ vähemmän kuin vuonna 2008. Inflaation kun ottaa huomioon niin lasku on vielä rajumpi. Helsinki Design Capital 2012? Kulttuuri ei ole vain näyttäviä viisujuhlia. Elävän kulttuurikaupungin luominen vaatii pitkäjänteistä satsausta.
3 Lausunto kaupunginvaltuuston toivomusponnesta liittyen Pukinmäen taidetalon opetusviraston tilojen iltakäyttöön
ok. Liittyy kohtaan 9. Tilanne on lievästi sanottuna huono ja typerä. Kaupunki kaataa Pukinmäen taidetalon ylisuuriin vuokriin, joiden tilalle ei tule mitään vaan luokat ovat iltaisin tyhjillään. Tilojen marginaalikustannus on lähellä nollaa. Millä ihmeen ilveellä tilakeskuksen toimintaan saataisiin ns. ”maalaisjärkeä”?
4 Lausunto kaupunginhallituksen toivomusponnesta liittyen lasten ja nuorten hyvinvointisuunnitelmaan
5 Valtion tanssitaidetoimikunnan tanssistrategia 2010-2020 sekä kaupungin tanssitaiteen kehittämiseen tähtäävät selvitykset
Tiedoksi. Aion keskustella tanssin talosta ja strategian tavoitteista ylipäätäänkin. Voitaisiinko Helsinkiin perustaa ”tanssivirkamiehen” vakanssi (a la pyöräily / Marek Salermo), jonka tehtävä olisi edistää tanssin tila- ja tukikysymyksiä poikkihallinnollisestikin? Lisäksi tarvittaisiin vahvaa koordinaatiota valtion ja Helsingin välillä. Ei ole mitään järkeä rakentaa Helsingin keskustaan uutta täysmittaista salia jos Alminsali on vain liian korkeiden (valtion) sisäisten vuokrien vuoksi ”käyttökelvoton”.
6 Avustusten myöntäminen kansainvälisiin hankkeisiin
7 Kohdeavustusten myöntäminen, 1.jako
ok. Minun täytyy jäävätä itseni tästä tällä kertaa.
8 Vuoden 2010 taideapurahojen suuntaaminen
9 Pukinmäen Taidetalon oikaisuvaatimus
10 Suomen kirjailijanimikkoseuran oikaisuvaatimus
ok. Tässä nähdään mitä joudutaan jättämään rannalle kun rahaa jaetaan poliittisille kulttuuriyhdistyksille.
11 Savoy-teatterin vahtimestaripalveluiden järjestäminen
12 Muut mahdolliset asiat
Meitä ilmeisesti tullaan briiffaamaan keskustakirjastosta.
Vot ja eiku jakamaan:
sandplay dissertatio…: kklk 10/2011 13.12.
prudi: kklk 8/2010 21.9.2010
jamiedowell467.haten…: e-kirjat, mp3 ja drm
Boyd Andry: vastaukseni tanssi-lehden vaal…
simply click wicicag…: katajanokan hotelli
Kulttuuri- ja kirjastolautakunnan Guggenheim-lausunto
"Se 'any key' tarkoittaa mitä tahansa näppäintä"
kklk 01 / 24.01.2012
Jos ei veikkaa ei voi voittaa
Ehdolla Helsingin Vihreät ry:n puheenjohtajaksi 2012
ahjo armeija asukaspysäköinti autoilu drm eduskunta eduskuntavaalit fillari google guggenheim harakan saari helsingin sanomat helsingin vihreät helsinki hs ilmastonmuutos it julkinen liikenne julkinen tila kaavoitus kansallisteatteri kansanmusiikki kaupunkisuunnittelu keikkailu keskusta keskustatunneli kiertue kirjasto kklk kohdeavustukset kokoomus kulke kulttuuri kulttuuri- ja kirjastolautakunta kulttuurikeskus kulttuurilautakunta kulttuuripolitiikka kunnallispolitiikka kunnallisvaalit kävelykeskusta matkailu mielipide musiikki musiikkitalo orkesterilaitos osmosoininvaara pekkarinen perussuomalaiset piraatit piraattipuolue politiikka pysäköinti pyöräily pääkaupunkiseutu ruuhkamaksut sdp Sibelius-Akatemia soininvaara spotify stoa suomen kuvalehti suomi taide tanssi tanssin talo tekijänoikeudet tekijänoikeus vaalit vanhanen vihreät vos vr ydinvoima yksityisautoilu yle
@TuomoKondie Ei ruokita trolleja. Opittiinko me 2011 mitään? 23 minutes ago
Onko tosiaan niin että Suomessa miehen mitta on se että maasta ei saa lähteä pakoon vaikka paska diktaattori pakott… twitter.com/i/web/status/1… 44 minutes ago
RT @kamilkazani: Photo from the Russian-Georgian border Few years ago social media users were mocking the Syrian refugees wondering why fi… 1 hour ago
@eetupaja @lindstorm @Dimmu141 No nyt on innovatiivista insinöörityötä! 3 hours ago
@MikkoLaaksonen1 @lindstorm @Dimmu141 Upeaa neukkuhistoriaa myös tämä: "The KrAZ-255 ultimately evolved into a new… twitter.com/i/web/status/1… 3 hours ago
Pasi K. & Hurmos
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
..:: Hannu Oskala ::..
Already have a WordPress.com account? Log in now.
..:: Hannu Oskala ::..
%d bloggaajaa tykkää tästä: